Държавен вестник, бр. 76, 2021 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  76
 
613 
 
Глава 6.3 
 
Разпоредби за конструкцията и изпитването на 
опаковки за инфекциозни вещества от клас 6.2 от 
категория А 
 
 
6.3.1  
 Общи положения 
 
6.3.1.1 
  Разпоредбите на настоящата глава се прилагат за опаковки, предназначени за превоз на инфекциозни 
вещества от категория А. 
 
 
6.3.2  
 Разпоредби относно опаковките 
 
6.3.2.1 
 Разпоредбите за опаковките в настоящия раздел се основават на текущо използваните опаковки, 
посочени в 6.1.4. За да се вземе предвид напредъкът в науката и технологиите, няма възражения срещу 
използването на опаковки, имащи спецификации, различни от тези в настоящата глава, при условие че те 
са еднакво ефективни, приемливи за компетентния орган и са в състояние успешно да издържат 
изпитванията, описани в 6.3.5. Методи за изпитване, различни от описаните в разпоредбите на настоящия 
Кодекс, са приемливи, при условие че са еквивалентни. 
 
6.3.2.2 
 Опаковките се произвеждат и изпитват в рамките на програма за осигуряване на качеството, приета от 
компетентния орган, за да се гарантира, че всяка опаковка отговаря на разпоредбите на настоящата глава. 
 
Забележка: ISO 16106:2006, Опаковки – Транспортни опаковки за опасни товари – Опаковки за опасни 
товари, междинни контейнери за насипни товари и големи опаковки  – Насоки за прилагане на ISO 9001, 
предоставя приемливи насоки за процедурите, които могат да бъдат следвани. 
 
6.3.2.3 
 Производителите и дистрибуторите на опаковки предоставят информация относно процедурите, които 
трябва да се следват, и описание на видовете и размерите на приспособленията за затваряне 
(включително необходимите уплътнения) и всички други компоненти, необходими, за да се гарантира, че 
представените за превоз опаковки са в състояние да преминат приложимите изпитвания за ефективност 
от настоящата глава. 
 
 
6.3.3  
 Код за обозначаване на видовете опаковки 
 
6.3.3.1            Кодовете за обозначаване на видовете опаковки са посочени в 6.1.2.7. 
 
6.3.3.2 
 Буквите „U“ или „W“ могат да следват кода на опаковката. Буквата „U“ означава специална опаковка, 
отговаряща на разпоредбите на 6.3.5.1.6. Буквата „W“ означава, че опаковката, макар и от същия тип като 
този, посочен в кода, е произведена по спецификация, различна от посочената в 6.1.4, но се счита за 
еквивалентна съгласно разпоредбите на 6.3.2.1. 
 
 
6.3.4  
 Маркировка 
 
Забележка 1: Маркировката показва, че опаковката, върху която е поставена, съответства на успешно 
изпитан тип конструкция и че отговаря на разпоредбите на настоящата глава, които са свързани с 
производството, но не и с употребата, на опаковката. 
 
Забележка 2: Маркировките са предназначени да бъдат от помощ за производителите на опаковки, 
преработвателите, използващите опаковките, превозвачите и регулаторните органи. 
 
Забележка 3: Маркировките невинаги предоставят пълни подробности за нивата на изпитване и т.н. и 
може да се наложи да бъдат допълнително разгледани, като например чрез позоваване на сертификат за 
изпитване, протоколи от изпитвания или регистър на успешно изпитаните опаковки. 
 
6.3.4.1 
 Всяка опаковка, предназначена за употреба в съответствие с разпоредбите на настоящия Кодекс, носи 
маркировки, които са трайни, четливи и поставени на такова място и с такъв размер спрямо опаковката, че 
да бъдат лесно видими. За опаковки с брутно тегло над 30 kg маркировките или техни дубликати се 
поставят отгоре или отстрани на опаковката. Буквите, цифрите и символите са с височина най-малко 12 
mm, с изключение на опаковките с вместимост 30 литра или 30 kg или по-малко, когато са с височина най-
малко 6 mm, и опаковките с вместимост 5 литра или 5 kg или по-малко, когато са с подходящ размер. 
Глава 6.3 - Конструкция и изпитване на опаковки за вещества от клас 6.2 
614 
6.3.4.2  Опаковка, която отговаря на разпоредбите на настоящия раздел и на точка 6.3.5, се маркира със следното: 
а) Символ за опаковане на Организацията на обединените нации: 
Този символ не трябва да се използва за други цели освен за удостоверяване, че дадена опаковка, 
гъвкав контейнер за насипни товари, преносима цистерна или многоелементен газов контейнер 
отговарят на съответните изисквания в глави 6.1, 6.2, 6.3, 
6.5, 6.6, 6.7 или 6.9; 
b)   кода, обозначаващ типа опаковка съгласно разпоредбите на 6.1.2; 
с) текста „КЛАС 6.2“; 
d)   последните две цифри на годината на производство на опаковката; 
△ e) 
държавата, разрешаваща разпределянето на маркировката, отличителния знак, използван за 
превозни средства в международния пътен трафик;* 
f) 
името на производителя или друга идентификация на опаковката, посочена от компетентния орган; и 
g) 
за опаковките, отговарящи на разпоредбите на 6.3.5.1.6, се вмъква буквата „U“ непосредствено след 
маркировката, изисквана в b) по-горе. 
6.3.4.3 
 Маркировките се нанасят в последователността, показана в 6.3.4.2, a) до g); всяка маркировка, изисквана 
в тези точки, трябва да бъде ясно разграничена, напр. с наклонена черта или интервал, така че да може 
лесно да се идентифицира. За примери вижте 6.3.4.4. 
Всички допълнителни маркировки, разрешени от компетентен орган, трябва да позволяват правилното 
идентифициране на маркировките, изисквани в 6.3.4.1.  
6.3.4.4 Примерна маркировка 
4G/ClASS 6.2/06 
S/SP-9989-eRIKSSoN 
 
 
както в 6.3.4.2 a), b), c) и d) 
 
както в 6.3.4.2 e) и f) 
6.3.5  
 Разпоредби за изпитване на опаковките 
6.3.5.1 Провеждане и честота на изпитванията 
6.3.5.1.1 
Типът конструкция на всяка опаковка се изпитва съгласно предвиденото в настоящия раздел в 
съответствие с процедурите, установени от компетентния орган. 
6.3.5.1.2 
Всеки тип конструкция на опаковката следва да премине успешно изпитванията, предписани в настоящата 
глава, преди да бъде използван. 
Типът конструкция на опаковката се определя от конструкцията, размера, материала и дебелината, начина 
на изработка и опаковане, но може да включва различни повърхностни обработки. Той включва и опаковки, 
които се различават от типа на конструкцията само по по-малката си височина. 
6.3.5.1.3 
Изпитванията се повтарят върху производствени мостри през интервали, определени от компетентния 
орган. 
6.3.5.1.4 
Изпитванията се повтарят и след всяка модификация, която променя конструкцията, материала или 
начина на изработване на опаковката. 
6.3.5.1.5 
Компетентният орган може да разреши селективно изпитване на опаковки, които се различават само в 
незначителни аспекти от изпитвания тип, като например първични съдове с по-малки размери или по-
ниска нетна маса; и опаковки като варели и кутии, които се произвеждат с леки редукции на външните 
размери. 
6.3.5.1.6 
Първичните съдове от всеки тип могат да бъдат поставени във вторична опаковка и превозвани без 
изпитване в твърда външна опаковка при следните условия: 
.1 твърдата външна опаковка успешно е преминала изпитване в съответствие с 6.3.5.2.2 с крехки 
(стъклени) първични съдове; 
.2 
общата комбинирана брутна маса на първичните съдове не надвишава половината от брутната маса 
на първичните съдове, използвани за изпитването с падане в .1 по-горе; 
.3 
дебелината на уплътнението между първичните съдове и между първичните съдове и външната 
страна на вторичната опаковка не се намалява под съответната дебелина на първоначално 
изпитваната опаковка; и ако при първоначалното изпитване е използван един първичен съд, 
дебелината 
*  Отличителен знак на държавата на регистрация, използван за моторни превозни средства и ремаркета в международното 
пътно движение, например в съответствие с Женевската конвенция за пътното движение от 1949 г. или Виенската конвенция за 
пътното движение от 1968 г.